b'\n_START_ARTICLE_\nMargareta de Austria, Duces\xc4\x83 de Savoia\n_START_SECTION_\nPrimii ani\n_START_PARAGRAPH_\nMargareta s-a n\xc4\x83scut la 10 ianuarie 1480, ca al doilea copil \xc8\x99i singura fiic\xc4\x83 a lui Maximilian de Austria \xc8\x99i Maria de Burgundia, co-suverani ai \xc8\x9a\xc4\x83rilor de Jos. A fost numit\xc4\x83 dup\xc4\x83 bunica vitreg\xc4\x83, Margareta de York, Duces\xc4\x83 de Burgundia, care a fost apropiat\xc4\x83 de Ducesa Maria. \xc3\x8en 1482, mama Margaretei a murit \xc8\x99i fratele ei mai mare, Filip cel Frumos, i-a succedat ca suveran al \xc8\x9a\xc4\x83rilor de Jos av\xc3\xa2nd ca regent pe tat\xc4\x83l lor._NEWLINE_\xc3\x8en 1482, tat\xc4\x83l ei \xc8\x99i regele Ludovic al XI-lea al Fran\xc8\x9bei au semnat Tratatul de la Arras, prin care tat\xc4\x83l ei a promis s\xc4\x83 o c\xc4\x83s\xc4\x83toreasc\xc4\x83 pe Margareta cu fiul lui Ludovic, Carol. Logodna a avut loc \xc3\xaen 1483. Margareta, care a primit ca zestre Franche-Comt\xc3\xa9 \xc8\x99i Artois, a fost transferat sub tutela regelui Ludovic al XI-lea al Fran\xc8\x9bei, care a murit la scurt timp. Ea a fost educat\xc4\x83 la curtea regal\xc4\x83 francez\xc4\x83 \xc8\x99i preg\xc4\x83tit\xc4\x83 pentru viitorul ei rol de regin\xc4\x83 a Fran\xc8\x9bei. A fost crescut\xc4\x83 ca fille de France de Madame de Segr\xc3\xa9, sub supravegherea surorii logodnicul ei \xc8\x99i regent\xc4\x83, Anne a Fran\xc8\x9bei._NEWLINE_Margareta a dezvoltat o adev\xc4\x83rat\xc4\x83 afec\xc8\x9biune pentru Carol. Totu\xc8\x99i, \xc3\xaen toamna anului 1491, el a renun\xc8\x9bat la tratat \xc8\x99i s-a c\xc4\x83s\xc4\x83torit cu mama vitreg\xc4\x83 a Margaretei, Ana, Duces\xc4\x83 de Bretania, din motive politice Curtea francez\xc4\x83 a \xc3\xaencetat s\xc4\x83-o trateze pe Margareta ca regin\xc4\x83 la \xc3\xaenceputul anului 1491. Ducesa de Bretania s-a c\xc4\x83s\xc4\x83torit cu tat\xc4\x83l Margaretei prin procur\xc4\x83 dar mariajul lor a fost anulat. Margareta nu a \xc3\xaentors la curtea mamei ei vitrege p\xc3\xa2n\xc4\x83 \xc3\xaen iunie 1493, dup\xc4\x83 ce s-a semnat Tratatul de la Senlis \xc3\xaen mai anul respectiv. Margareta a fost r\xc4\x83nit\xc4\x83 de ac\xc8\x9biunea lui Carol \xc8\x99i a avut resentimente de durat\xc4\x83 fa\xc8\x9b\xc4\x83 de Fran\xc8\x9ba.\n_START_SECTION_\nC\xc4\x83s\xc4\x83toria cu Juan al Castiliei\n_START_PARAGRAPH_\n\xc3\x8en scopul de a realiza o alian\xc8\x9b\xc4\x83 cu regina Isabela I de Castilia \xc8\x99i cu regele Ferdinand al II-lea de Aragon, Maximilian a \xc3\xaenceput negocierile pentru c\xc4\x83s\xc4\x83toria Margaretei cu unicul lor fiu \xc8\x99i mo\xc8\x99tenitor, Juan, Prin\xc8\x9b de Asturias, precum \xc8\x99i c\xc4\x83s\xc4\x83toria fiului s\xc4\x83u Filip cu fiica lor, Joanna. Margareta a p\xc4\x83r\xc4\x83sit \xc8\x9a\xc4\x83rile de Jos pentru Spania la sf\xc3\xa2r\xc8\x99itul anului 1496._NEWLINE_C\xc4\x83s\xc4\x83toria a avut loc \xc3\xaen anul 1497. Juan a murit dup\xc4\x83 doar \xc8\x99ase luni, la 4 octombrie, la v\xc3\xa2rsta de 19 ani. Margareta era \xc3\xaens\xc4\x83rcinat\xc4\x83. La 8 decembrie, ea a dat na\xc8\x99tere unei fiice care a murit. Prin\xc8\x9besa v\xc4\x83duv\xc4\x83 de Asturia a revenit \xc3\xaen Olanda la \xc3\xaenceputul anului 1500, c\xc3\xa2nd fratele \xc8\x99i cumnata ei au invitat-o s\xc4\x83 fie na\xc8\x99a fiului lor nou-n\xc4\x83scut, Carol de Austria.\n_START_SECTION_\nC\xc4\x83s\xc4\x83toria cu Filibert de Savoia\n_START_PARAGRAPH_\n\xc3\x8en 1501, Margareta s-a c\xc4\x83s\xc4\x83torit cu Filibert al II-lea, Duce de Savoia (1480\xe2\x80\x931504), care a murit trei ani mai t\xc3\xa2rziu. Din c\xc4\x83s\xc4\x83torie nu au rezultat copii. Dup\xc4\x83 decesul so\xc8\x9bului ei, n-a mai vrut s\xc4\x83 se rec\xc4\x83s\xc4\x83toreasc\xc4\x83 niciodat\xc4\x83. Istoricul \xc8\x99i poetul Jean Lemaire de Belges i-a dat numele de "Dame de deuil" (Doamna doliului).'